Ntlha e nngwe ya bohlokwa ke ho phethela le ho phatlalatsa melao ya makgotla a dinyewe bakeng sa ntshetsopele ya porofeshene e bontshang tlhodisano. Melao ena e dumella Letona ho thonya Disherifi tse pedi kapa ho feta, dibakeng tse tshwanetseng. Kaofela ho hlwauwe dibaka tse 14 tse bonahalang e ka ba tsona tse hlodisanang mme tse tla fuputswa ke Lefapha le Boto ya Disherifi. Ntlha ya pele, mosebetsi ona o tla fana ka monyetla bakeng sa ho hlahisa mesebetsi e meng ya tlatsetso e tla tlatswa ke bonkgetheng ba tla ntshetsa pele tlhabollo le ho tlisa diphetoho mme ntlheng ya bobedi tlhodisano e tla matlafatsa boikarabelo le tshebetso e potlakileng. Tsena tsohle di tla fuputswa makaleng a tlatsetso a dibaka tse kgolo dibakeng tsa dimakgiseterata tsa metsetoropo e meholo hore e be diofisi tse nyenyane, tse phethahetseng mme tse laolehang moo ho tla thongwa disherifi tsa palo e itseng ho netefatsa hore mosebetsi o tla arolelwana ka ho lekana.